पाएं अपने शहर की ताज़ा ख़बरें और फ्री ई-पेपरडाउनलोड करें
लॉकडाउन के दूसरे दिन भी पुलिस सड़कों पर पूरी तरह मुस्तैद नजर आया। चौक-चौराहों पर खड़ी पुलिस बार-बार वृद्धों और महिलाओं को घर से नहीं निकलने की सलाह दे रही थी। कुछ मनचलों को पुलिस ने बेवजह घर से निकलने को लेकर जमकर धोया। सुबह 11 बजे तक सड़कों पर पहले दिन के मुकाबले लोग ज़्यादा नजर आए। हालांकि 11 बजे के बाद लोगों की चहल-पहल सड़क पर कम दिखी। शहर के महावीर चौक, लोहिया नगर चौक, स्टेशन चौक समेत बस स्टैंड में लोगों पहले दिन की अपेक्षा ज्यादा नजर आए। गाइडलाइन में बैंकों को दोपहर 2 बजे तक खोलने का निर्देश है। इससे जिले के बैंकों में लोगों की भीड़ उमड़ रही है। बैंक कर्मियों ने बताया कि सुरक्षा बल के अभाव में भीड़ को नियंत्रित करना हमलोग के लिए कठिन हो रहा। जिला व पुलिस प्रशासन को इसके लिए कोई सख्त कदम उठाने की आवश्यकता है। ताकि सोशल डिस्टेंस व लॉकडाउन के नियमों का पूर्णता पालन हो सके।
दूध, सब्जी व दवाई का बहाना बना बेवजह सड़क पर निकल रहे हैं लोग
दूसरी ओर कुछ लोग बेवजह सड़कों पर घूमने निकल रहे हैं लोगों का गैर जिम्मेदाराना व्यवहार कई लोगों के लिए परेशानियों का सबब बन रहा है। कई लोग मेडिकल का झूठा बहाना बनाकर सड़कों पर बेवजह घूमते रहते हैं। लोग कोई भी पुराना का मेडिसिन का पुर्जा लेकर दवाई खरीदने के बहाने सड़क पर घूम रहे हैं। लोगों को बार-बार समझाया जा रहा कि लॉकडाउन उनके सुरक्षा एवं बचाव के लिए हैं, लेकिन कुछ लोग ऐसे हैं जो इन चीजों का पालन करने की वजह उल्लंघन कर रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn